h012800s - mcj
                                    udskrift
                                        af
                     sø- & handelsrettens dombog
                                   ____________
den 21. marts 2005 blev af retten i sagen
h-128-02
niinivirta oy under konkurs
ved kurator, advokat harri peltonen,
finland,
(advokat mogens bach)
  mod
the partners´ company a/s,
kgs. lyngby,
(advokat hans abildstrøm)
afsagt sålydende
                                      d o m:
under denne sag, der er anlagt den 10. december 2002, har sagsøgeren, niinivirta
oy under konkurs ved kurator, advokat harri peltonen, finland, nedlagt endelig på-
stand om, at sagsøgte, the partners’ company a/s, kgs. lyngby, dømmes til at be-
tale 60.211,09 usd med 10 % i rente p.a. beregnet således:
forhold 3 - af 2.097,09 usd fra den 3. oktober 2001.
forhold 4 - af 4.750 usd fra den 15. oktober 2001.
forhold 5 - af 6.014 usd fra den 17. oktober 2001.
                                          - 2 -
forhold 6 - af 4.750 usd fra den 19. oktober 2001.
forhold 7 - af 4.750 usd fra den 5. november 2001.
forhold 8 - af 4.500 usd fra den 6. november 2001.
forhold 9 - af 4.450 usd fra den 7. november 2001.
forhold 10 - af 4.750 usd fra den 8. november 2001.
forhold 11 - af 4.750 usd fra den 12. november 2001.
forhold 12 - af 4.500 usd fra den 16. november 2001.
forhold 13 - af 300 usd fra den 21. november 2001.
forhold 14 - af 4.750 usd fra den 29. november 2001.
forhold 15 - af 4.800 usd fra den 3. december 2001.
forhold 16 - af 4.750 usd fra den 5. december 200.
forhold 17 - af 300 usd fra den 5. december 2001.
sagsøgerens påstand fremkommer som summen af de i forhold 3 til 17 anførte beløb.
sagsøgte har under domsforhandlingen taget bekræftende til genmæle i forhold til
sagsøgerens rentepåstande. sagsøgte har endvidere anerkendt at have bestilt fragter-
ne, der er omfattet af forholdene 3, 5 og 8-10, men gør gældende, at disse er betalt.
sagsøgte bestrider at have bestilt fragterne omfattet af de øvrige forhold.
sagsøgte har nedlagt følgende endelige påstande:
1.   frifindelse.
2.   sagsøgeren dømmes til at betale 650 usd med sædvanlig procesrente fra den
     31. januar 2002, til betaling sker.
sagsøgte har i relation til påstand 2 opgjort denne således:
sagsøgte har fejlagtigt betalt til sagsøgeren                               14.350 usd
heri fragår krav i henhold til forhold 8-10 med i alt                       13.700 usd
difference                                                                     650 usd
sagsøgeren har over for sagsøgtes selvstændige påstand påstået frifindelse.
                                           - 3 -
sagsøgeren anerkender at have modtaget 14.350 usd fra sagsøgte via sydbank a/s
den 31. januar 2002. beløbet er ifølge sagsøgeren anvendt til dækning af andre faktu-
ra benævnt forhold 1-2 samt forhold 3 (delvist).
sagsøgte bestrider at have bestilt fragterne, der er omfattet af forholdene 1-2.
sagen drejer sig således om, hvorvidt transporterne, der er omfattet af forholdene 1-
2, 4, 6-7 og 11-17 er bestilt af sagsøgte hos sagsøgeren, samt om transporterne om-
fattet af de øvrige forhold er betalt af sagsøgte, og herunder om transporterne omfat-
tet af forholdene 1-2 og 3 (delvis) eller 8-10 er indfriet ved modregning.
sagens nærmere omstændigheder er følgende:
sagsøgte driver virksomhed som speditør og beskæftiger sig bl.a. med transport af
vin og spiritus. som led i denne virksomhed har sagsøgte bl. a. benyttet sagsøgeren
som fragtfører. parterne har i den anledning indgået en aftale, der bl.a. indeholder en
række tariffer i forbindelse med transporter fra forskellige destinationer i europa via
finland til moskva. aftalen, der også angår renter ved manglende betaling, er be-
kræftet af sagsøgeren i en skrivelse af 2. januar 2001. det var tillige en del af parter-
nes aftale, at sagsøgeren skulle sende de originale cmr-fragtbreve til sagsøgte sam-
men med den tilhørende faktura. den 7. november 2001 blev sagsøgeren taget under
konkursbehandling i finland. der er efterfølgende opstået uenighed om opgørelsen
af parternes mellemværende.
der er under domsforhandlingen dokumenteret et betydeligt antal fakturaer, fragt-
breve og korrespondance vedrørende de enkelte transporter. disse er til dels gengivet
i forbindelse med rettens præmisser til de enkelte forhold.
der er under domsforhandlingen afgivet forklaring af mihael mayer, jørn skov ter-
kelsen og dennis ahlmann jensen.
mihael mayer har bl.a. forklaret, at han er uddannet speditør og har været ansat som
”operations manager” hos sagsøgeren i 13 år. sagsøgeren var en familiedrevet virk-
somhed, og navnet stammer herfra. han er i dag ansat i oy niinivirta international
ltd., og dette nye selskab drives ikke af familien niinivirta. vidnet havde til opgave
                                            - 4 -
at styre transporterne fra kotka i finland til moskva. samhandlen foregik på den
måde, at dennis jensen eller alexander komissarov, der var ansat hos sagsøgte,
sendte en booking til sagsøgerens kontor i lübeck. når denne var behandlet, sendte
sagsøgeren en lastbil til det sted, hvorfra godset skulle hentes, og dette blev da trans-
porteret til finland. de nødvendige fakturaer og cmr-fragtbrevet blev sendt til kot-
ka i finland. herfra tog man sig af traileren, når den ankom, og der blev rettet hen-
vendelse til sagsøgtes kontor i moskva, som sørgede for cmr-fragtbrevet og de
nødvendige toldpapirer. fragtbrevene er udfyldt af sagsøgte, og sagsøgeren tilføjede
kun bilens nummer, fakturanummer og plomberingsnummer. betalingerne for trans-
porterne skulle foregå via kontoret i københavn. den 25. februar 2002 modtog sag-
søgeren en telefaxskrivelse fra sagsøgte vedrørende sagens forhold 8, hvori denne
anmodede om at få tilsendt en kreditnota. sagsøgeren sendte den følgende dag en
kreditnota på 600 usd. sagsøgte betalte desuagtet ikke restbeløbet på 4.500 usd.
det var usædvanligt, at sagsøgte først protesterede over en udstedt faktura mere end
4 måneder efter udstedelsen, hvorimod det var normalt, at sagsøgte fremkom med
indsigelser om, at denne ikke havde modtaget en faktura eller fragtbrev. forholdet til
sagsøgtes kontor i københavn gav ofte anledning til problemer. normalt blev det
originale cmr-fragtbrev sendt sammen med fakturaen, men i enkelte tilfælde blev
det eftersendt. de originale fragtbreve i denne sag er alle sendt sammen med faktura-
erne. sagsøgeren havde forinden taget kopi af materialet, men da sagsøgeren havde
kontorer tre steder, og da de ansatte er blevet afskediget i forbindelse med konkursen,
kan kopierne ikke længere opspores. det er vidnets opfattelse, at sagsøgte udnytter
sagsøgerens konkurs for at undgå betaling. vidnet er bekendt med, at modtagerne af
varerne i forbindelse med denne sag er blevet anmodet om at bekræfte modtagelsen.
når modtagerne ikke har svaret på disse henvendelser fra konkursboet, skyldes dette
formentlig en frygt for at blive inddraget i en sag om afgiftsunddragelse. sagsøgte
har muligvis udskiftet fakturaerne med fakturaer med lavere beløb, hvorefter lasten
er blevet fortoldet med en lavere afgift. dette er en meget normal fremgangsmåde i
rusland. det er også muligt, at sagsøgte har rettet henvendelse til sine kunder med
anmodning om, at de undlod at besvare konkursboets henvendelse. han har arbejdet
3 år i moskva, og påstandene er baseret på egne erfaringer. der er dog tale om gæt-
værk fra hans side og ikke konkret viden. vidnet har aldrig været udsat for, at sag-
søgte har annulleret en bestilling. hvis man forestiller sig, at en ordre skulle annulle-
res, ville dette være sket på skriftligt grundlag. sydbank a/s har i en debetnota af 13.
                                          - 5 -
januar 2002 overført 14.350 usd til sagsøgeren. det skete ofte, at sagsøgte betalte et
samlet beløb (lumpsum) uden angivelse af fakturanummer.
jørn skov terkelsen har bl.a. forklaret, at det sagsøgte selskab er en speditionsvirk-
somhed, der har specialiseret sig i transport af vin og spiritus. selskabet har kontorer
i hele verden bl.a. i danmark, moskva og vyborg. da det ikke er ualmindeligt, at
toldproceduren ved forsendelser til rusland kan tage lang tid, og da der i vinterperi-
oden ofte er store sneproblemer, bliver transporterne ofte forsinket. det er derfor
nødvendigt at transportere vinen i kølebiler. sagsøgte har benyttet flere forskellige
transportører og er også bekendt med, at sagsøgeren har transporteret vin til sagsøg-
tes kunder i moskva for andre speditionsfirmaer. da risikoen for bedrageri er stor i
rusland, er det vigtigt at sikre sig, at de originale dokumenter er korrekt stemplet.
sagsøgte forlanger derfor altid at få udleveret de originale fragtbreve. det er vogn-
mændene, der udfylder disse. da kurator kontaktede sagsøgte, undersøgte vidnet, om
alle fakturaerne var betalt. da det ikke var muligt i sagsøgtes system at konstatere,
om der var ikke-betalte fakturaer, udbad han sig dokumentation herfor fra konkurs-
boet. ved containertransporter anvender sagsøgte sit ”booking confimation” system,
hvilket er et system, der er udviklet til søtransporter. dette system er således ikke
indrettet til transport af containere med lastbil. det er dog muligt at tilføje individuel-
le bemærkninger, men dokumenterne bærer forsat præg af at være standarddokumen-
ter. når en kunde anmoder om et tilbud på transport af vin, er henvendelsen i reglen
sendt til flere speditionsfirmaer, og opgaven tilfalder normalt den, der først melder
tilbage til kunden. sagsøgte henvender sig ligeledes til adskillige vognmænd, og hvis
disse ikke reagerer hurtigt, får sagsøgte ikke opgaven. vognmanden kan derimod ha-
ve fået opgaven gennem en anden distributør. om forhold 3 og 5 forklarede han, at
fakturaerne allerede blev betalt, inden sagsøgeren gik konkurs. det er helt normalt, at
en bestilt transport annulleres telefonisk eller ved e-mail, hvilket er sket i forhold 4. i
slutningen af oktober havde sagsøgte mange transporter, men disse blev udført af an-
dre fragtførere. ved grænsen mellem finland og rusland har det stor betydning, om
godset transporteres i en i rusland indregistreret bil, da disse biler har færre vente-
døgn ved fortoldning. sagsøgte kan derfor godt anvende finske biler til transport til
og i finland, men som regel omlastes varerne til russiske biler i forbindelse med
transporter til moskva.
                                          - 6 -
dennis ahlmann jensen har bl.a. forklaret, at han tidligere har været ansat hos sag-
søgte. selskabet benyttede flere forskellige fragtførere bl.a. sagsøgeren, der anvendte
kølebiler. vidnet havde til opgave at arrangere transporter af vin fra sydeuropa til
finland. når han modtog en ordre, kontaktede han telefonisk forskellige vognmænd
og sendte efterfølgende et standard ”bookingtilbud”. den vognmand, der hurtigst
meldte tilbage, fik opgaven, men han måtte ofte kontakte vognmændene flere gange.
når en vognmand fik opgaven, sendte han de nærmere instrukser omkring lastning
m.v. de øvrige vognmænd kontaktede han telefonisk og meddelte, at de ikke havde
fået opgaven. han havde endelig til opgave at godkende regningerne fra transportø-
rerne, som blev sendt med de originale fragtbreve, men ofte var disse ikke vedlagt.
sagsøgeren har gjort gældende, at det er ubestridt, at sagsøgte har bestilt transpor-
terne omfattet af forholdene 3 og 5 samt 8-10. det fremgår endvidere af faktura,
fragtbreve og korrespondance, at sagsøgte har bestilt de øvrige transporter, og sag-
søgte har ikke godtgjort, at disse efterfølgende er annulleret. varerne er kommet
frem til modtagerne, og disse har ikke reklameret over manglende levering. sagsøge-
ren har ikke udført transporter for andre speditører, og det er uden betydning, at sag-
søgeren ikke kan fremlægge de originale fragtbreve, da disse allerede er sendt til sag-
søgte sammen med de tilhørende fakturaer. da sagsøgte herefter ikke har betalt for
de udførte transporter, er denne forpligtet hertil.
sagsøgeren har i relation til sagsøgtes selvstændige påstand gjort gældende, at denne
i god tro har modtaget en lumpsum. denne er anvendt til udligning af fragterne, der
er omfattet af forholdene 1-2 og delvis forhold 3 med henholdsvis 4.800,00 usd,
5.115,00 og usd, 3.960,91 usd samt renter af disse forhold med 474,09 usd eller i
alt 14.350 usd. sagsøgte er herefter ikke berettiget til at udligne skyldige beløb, der
er omfattet af forhold 8-10, i det overførte beløb.
sagsøgte har i relation til frifindelsespåstanden gjort gældende, at beløb omfattet af
forhold 3 og 5 er betalt, og at beløb omfattet af forhold 8-10 er udlignet ved modreg-
ning i det beløb, som ubestridt er modtaget af sagsøgeren. da sagsøgeren har udført
transporter for flere speditører, og da sagsøgte har udstedt bookingtilbud til flere
vognmænd, har sagsøgeren ikke ført bevis for, at de øvrige fragter, hvor sagsøgte ik-
ke har modtaget de originale cmr-fragtbreve, er bestilt af sagsøgte, hvorfor denne
ikke er forpligtet til at betale herfor.
                                         - 7 -
sagsøgte har i relation til den selvstændige påstand gjort gældende, at der fejlagtigt
er overført 14.350 usd til sagsøgeren den 31. januar 2002, idet beløbet rettelig til-
kom oy niinivirta international ltd. da sagsøgte anerkender at have bestilt fragter-
ne, der er omfattet af forholdene 8-10 med i alt 13.700 usd, er sagsøgeren forpligtet
til at tilbagebetale differencen med 650 usd med renter fra det tidspunkt, hvor belø-
bet blev overført til sagsøgeren. sagsøgte bestrider derimod berettigelsen af sagsøge-
rens modregningsadgang, da fragterne, der er omfattet af forhold 1-2 ikke er bestilt af
sagsøgte, og da fragten, der er omfattet af forhold 3, allerede er betalt af sagsøgte.
retten skal udtale:
generelt:
efter bevisførelsen, herunder navnlig den af vidnet dennis ahlmann jensen afgivne
forklaring, lægger retten til grund, at han på sagsøgtes vegne arrangerede transpor-
terne fra sydeuropa, og at han, når han modtog en ordre, telefonisk kontaktede flere
fragtfører med henblik på at få et tilbud på transporten. i forbindelse hermed sendte
han et standardbrev til flere tilbudsgivere. ordren tilfaldt den fragtfører, der reagere-
de først. når der var indgået en aftale med en fragtfører, blev de øvrige tilbudsgivere
telefonisk orienteret herom.
retten lægger endvidere på baggrund af den af jørn skov terkelsen afgivne forkla-
ring til grund, at sagsøgte i sin korrespondance har benyttet standardformularer, der
var udviklet til brug for søtransport, men at der var mulighed for at tilføje individuel
tekst i brevene.
ad forhold 1:
retten lægger til grund, at det drejer sig om en transport fra sete i frankrig til mo-
skva.
det fremgår af sagsøgtes telefaxskrivelse af 17. august 2001 til sagsøgeren, at der er
tale om en ”booking confirmation”, og at sagsøgte i rubrikken, der rummer den in-
dividuelle tekst, har tilføjet:” following our telephone conversation this morning i
                                           - 8 -
confirm request for loading in sete …”. endelig fremgår det af brevet: ”if our boo-
king confirmation is not in accordance with your instructions or if you have any
questions, please contact us. we thank you for your order“. telefaxskrivelsen er den
18. august 2001 fulgt op af en skriftlig instruks fra sagsøgeren til dennes chauffør om
en transport for sagsøgte fra sete til moskva.
retten finder – navnlig på baggrund af ordlyden i telefaxskrivelsen sammenholdt
med omstændighederne i øvrigt – at der er tale om en egentlig ordrebekræftelse, og
at det således er godtgjort, at sagsøgte har bestilt transportydelsen, der er omfattet af
sagsøgerens faktura af 3. oktober 2001 opgjort til 4.800 usd.
herefter, og da rentepåstanden er ubestridt, finder retten, at sagsøgeren har været be-
rettiget til at benytte fordringen til modregning, jf. nærmere nedenfor.
ad forhold 2:
det følger af en skriftlig instruks af 30. august (2001) fra sagsøgeren til dennes
chauffør, at der er tale om en transport for sagsøgte fra biot i frankrig til moskva.
det fremgår dernæst af en telefaxskrivelse af 31. august 2001 fra sagsøgte til sagsø-
geren, at der er tale om en ”new booking”, ligesom det i skrivelsen hedder: ”below
please find trucking instructions:” det fremgår videre, at der er tale om en transport
fra biot til moskva. endelig er tilføjet: ”please confirm receipt of this booking.” af
en telefaxskrivelse af 7. september 2001 fra sagsøgte til sagsøgeren hedder det bl.a.:
” please be advised that the truck loaded in biot, france today needs to be customs
cleared at the following customs office. we will advise them that the truck is co-
ming.”
retten finder – navnlig på baggrund af ordlyden i disse telefaxskrivelser sammen-
holdt med omstændighederne i øvrigt – at det er godtgjort, at sagsøgte har bestilt
transportydelsen, der er omfattet af sagsøgerens faktura af 3. oktober 2001 opgjort til
5.115 usd.
herefter, og da rentepåstanden er ubestridt, finder retten, at sagsøgeren har været be-
rettiget til at benytte fordringen til modregning, jf. nærmere nedenfor.
                                           - 9 -
ad forhold 3:
da sagsøgte har anerkendt at have bestilt transportydelsen i henhold til fakturaen af
3. oktober 2001 opgjort til 6.058 usd, og da sagsøgte ikke har godtgjort, at denne
faktura allerede er betalt, finder retten, at sagsøgte ligeledes er/har været forpligtet til
at betale denne faktura.
herefter, og da rentepåstanden er ubestridt, finder retten, at sagsøgeren har været be-
rettiget til at benytte 3.960,91 usd til modregning, jf. nærmere nedenfor, ligesom
retten finder, at sagsøgeren er forpligtet til at betale restbeløbet med 2.097,09 usd
med renter som påstået.
 ad sagsøgtes selvstændige påstand:
retten lægger til grund, at sagsøgte via sydbank a/s den 31. januar 2002 overførte
14.350 usd til sagsøgeren. det fremgik af overførslen, der senest er kommet frem til
sagsøgeren med sagsøgtes telefaxskrivelse af 3. april 2002, at denne vedrørte en
række fakturanumre, der efter det oplyste ikke hidrørte fra sagsøgeren, men derimod
fra oy niinivirta international ltd.
da sagsøgte har anerkendt, at sagsøgeren kan modregne i det fremsendte beløb, da
sagsøgeren kan vælge at modregne med de ældste fordringer, og da kravene i forhol-
dene 1-2 og til dels i forhold 3 med renter allerede er modregnet i det fulde overførte
beløb, frifindes sagsøgeren for den selvstændige påstand.
ad forhold 4:
retten lægger til grund, at det drejer sig om en transport fra sona i italien til moskva.
det følger af en skriftlig instruks af 21. september (2001) fra sagsøgeren til dennes
chauffør, at der er tale om en transport for sagsøgte fra sona til moskva. det fremgår
dernæst af en telefaxskrivelse af samme dag fra sagsøgte til sagsøgeren, at der er tale
om en ”new booking”, ligesom det i skrivelsen hedder: ”below please find trucking
instructions” det fremgår ligeledes, at der er tale om en transport fra fratelli fabiano
s.p.a. i sona, italien, til moskva. i skrivelsen hedder der videre: ”please let your
                                          - 10 -
driver co-ordinate with fratelli fabiano s.p.a.” og om leveringsaddressen ”exact
address will be given to you by mrs… from partners’ moscow when truck arrives to
finland.” endelig er tilføjet: ”please confirm receipt of this booking.”
retten finder - navnlig på baggrund af ordlyden i telefaxskrivelsen sammenholdt
med omstændighederne i øvrigt – at det er godtgjort, at sagsøgte har bestilt trans-
portydelsen, der er omfattet af sagsøgerens faktura af 15. oktober 2001 og opgjort til
4.750 usd.
herefter, og da rentepåstanden er ubestridt, tager retten denne del af sagsøgerens på-
stand til følge.
ad forhold 5:
da sagsøgte har anerkendt at have bestilt transportydelsen i henhold til fakturaen af
17. oktober 2001 opgjort til 6.014 usd, og da sagsøgte ikke har godtgjort, at denne
faktura allerede er betalt, finder retten, at sagsøgte er forpligtet til at betale denne
faktura med renter som påstået.
ad forhold 6:
retten lægger til grund, at det drejer sig om en transport fra sona i italien til moskva.
det følger af en skriftlig instruks af 26. september (2001) fra sagsøgeren til dennes
chauffør, at der er tale om en transport for sagsøgte fra sona til moskva. det fremgår
dernæst af en telefaxskrivelse af 27. september 2001 fra sagsøgte til sagsøgeren, at
der er tale om en ”new booking”, ligesom det i skrivelsen hedder: ”below please
find trucking instructions”. der er ifølge skrivelsen tale om en transport fra fratelli
fabiano s.p.a. i sona, italien, til moskva, og det hedder videre: ”please let your
driver co-ordinate with fratelli fabiano s.p.a.”, og om leveringsaddressen: ”exact
address will be given to you by ms… from partners’ moscow when truck arrives to
finland.” endelig er tilføjet: ”please confirm receipt of this booking.”
retten finder - navnlig på baggrund af ordlyden i telefaxskrivelsen sammenholdt
med omstændighederne i øvrigt – at det er godtgjort, at sagsøgte har bestilt trans-
                                          - 11 -
portydelsen, der er omfattet af sagsøgerens faktura af 19. oktober 2001 og opgjort til
4.750 usd.
herefter, og da rentepåstanden er ubestridt, tager retten denne del af sagsøgerens på-
stand til følge.
ad forhold 7, 11 og 14-17:
efter bevisførelsen finder retten det ikke godtgjort, at sagsøgte har bestilt disse ydel-
ser, hvorfor sagsøgte vil være at frifinde i relation til disse forhold.
ad forhold 8-10:
da sagsøgte har erkendt at have bestilt disse transporter, og da sagsøgtes selvstændi-
ge krav er udlignet i forbindelse med kravene opgjort i forhold 1-2 og til dels forhold
3, finder retten, at sagsøgte er forpligtet til at betale ydelse i henhold til faktura af 6.
november 2001, ydelse i henhold til faktura af 7. november 2001 og endelig ydelse i
henhold til faktura af 8. november 2001 eller med henholdsvis 4.500 usd, 4.450
usd og 4.750 usd, alle beløb med renter som påstået.
ad forhold 12:
retten lægger til grund, at det drejer sig om en transport fra fleville i frankrig til
moskva.
det fremgår af sagsøgtes telefaxskrivelse af 26. oktober 2001 til sagsøgeren, at der er
tale om en ”booking confirmation”, og at sagsøgte i rubrikken, der rummer den in-
dividuelle tekst, har tilføjet: ”thank you for the quick feed back. this is a booking
confirmation for loading at: … fleville ”.
retten finder - navnlig på baggrund af ordlyden i telefaxskrivelsen sammenholdt
med den af vidnet dennis ahlmann jensen afgivne forklaring om, at ordrerne tilfaldt
den fragtfører, der først afgav bud - at det er godtgjort, at sagsøgte har bestilt trans-
portydelsen, der er omfattet af sagsøgerens faktura af 16. november 2001 og opgjort
til 4.500 usd.
                                          - 12 -
herefter, og da rentepåstanden er ubestridt, tager retten denne del af sagsøgerens på-
stand til følge.
ad forhold 13:
det fremgår af parternes aftale bekræftet ved sagsøgerens skrivelse af 2. januar 2001,
at fragten inkluderer: ”free customs clearence/unloading time in moscow – by rus-
sian truck 48 hours, extra time usd 30/ starting hour (max 10 h/day – by finnish
truck 24 hours, extra time usd 30/starting hour (max 10 h/day)”.
af et køreskema fremgår, at et køretøj ankom den 7. november 2001 kl. 06.00, at do-
kumenter blev afleveret til fortoldning den 8. november 2001 kl. 09.13, og at ”un-
loading” var afsluttet den 9. november 2001 kl. 20.20.
da det er uoplyst, om køretøjet var finsk eller russisk, finder retten det ikke godt-
gjort, at sagsøgeren har et krav i henhold til faktura af 21. november 2001, hvorfor
sagsøgte vil være at frifinde i relation til dette forhold.
                                    thi kendes for ret:
sagsøgte, the partners’ company a/s, kgs. lyngby, betaler til sagsøgeren, niinivir-
ta oy under konkurs ved kurator, advokat harri peltonen, finland, den resterende
del af fakturaen opgjort under forhold 3 samt fakturaerne opgjort i forholdene 4-6, 8-
10 og 12 eller i alt 35.811,09 usd med renter som påstået.
sagsøgte frifindes i relation til fakturaer vedrørende forholdene 7, 11 og 13-17.
sagsøgeren frifindes i forhold til den af sagsøgte nedlagte selvstændige påstand.
sagsøgte betaler endelig sagens omkostninger med 30.000 kr.
det idømte udredes inden 14 dage.
                           - 13 -
                    torben kuld hansen
benny jepsen                                  henrik dam
                           (sign.)
                        ___ ___ ___
             udskriftens rigtighed bekræftes
             p.j.v. sø- og handelsretten, den
